Diari Oficial de la Generalitat Valenciana


Sumari del DOGV 5952, del 11-02-2009 (2009/612)

Juicio verbal de desahucio por falta de pago 000775/2007. Notificación de la sentencia a Pilar Juan Inisterra.
--------------------------------------------------------------------------------------------------------------

### Dades del document

Número de DOGV
:   5952

Data del DOGV
:   11-02-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/612


Data del document
:   23-12-2008

Organisme emissor
:   Jutjat de Primera Instància Número 1 de Mislata

Tipus de document
:   Edicte

Descriptors 

:   * sistema judicial

Juicio verbal de desahucio por falta de pago 000775/2007. Notificación de la sentencia a Pilar Juan Inisterra. [2009/612]  
Procediment: assumpte civil 000775/2007  
Judici: judici verbal (desnonament per falta de pagament) 000775/2007.  
Part demandant: Josefa Lina Salmerón Lázaro.  
Part demandada: Pilar Juan Inisterra.  
En el judici referenciat, s'ha dictat la resolució que té el text literal següent:   
Sentència número 000196/2008  
Jutgessa que la dicta: Inmaculada C. Pérez Martínez.  
Lloc: Mislata.  
Data: 23 de desembre de 2008.  
Part demandant: Josefa Lina Salmerón Lázaro.  
Advocat: Pablo Jacobo Royo Bilanés.  
Procuradora: Natalia del Moral Aznar.  
Part demandada: Pilar Juan Inisterra (rebel).  
Objecte del judici: desnonament per falta de pagament de renda o quantitats degudes.  
Fets   
Primer. La procuradora Natalia del Moral Aznar, en la representació que té, va deduir demanda contra la indicada demandada, de desnonament per falta de pagament de les rendes en contracte subscrit en data 24 d'octubre de 2006, relatiu a l'habitatge situat a Xirivella, carrer de Sant Josep, 2, 3, que es fonamenta en l'acció en l'impagament de les rendes d'agost, setembre, octubre i novembre de 2007, i despeses de gas i aigua. En conseqüència, el demandat endeuta en este moment un total de 1.822,59 euros.  
Segon. Admés a tràmit el procediment per interlocutòria de 17 de desembre de 2007, es va assenyalar la data per a la vista, i se cita a les parts, amb l'advertiment al demandat, que de no comparéixer, es produirà el desnonament de l'objecte d'arrendament.  
Tercer. El 22 de desembre de 2008 es va celebrar la vista i la demandada, malgrat estar citada en legal forma amb els advertiments legals, no va comparéixer i se li va declarar en rebel·lia.  
Concedida la paraula al demandant comparegut va ratificar la demanda, i esta s'ampliava a la quantitat de 7.332,30 euros. Rebut el plet a prova es va proposar i va admetre la documental i l'interrogatori de part.  
Fonaments de dret  
Primer. Acció de resolució de l'arrendament.  
En esta relació jurídicoprocessal, l'actora i exercita l'acció de desnonament per falta de pagament de rendes o quantitats degudes, i es pretén la resolució de l'arrendament per esta causa.  
En el contracte d'arrendament, se cedix un immoble a una persona, per temps determinat i preu cert, i es crea així una relació jurídica que origina drets i deures interparts, i es destaquen en este sentit, les obligacions principals, consistents en el lliurament de la possessió de l'immoble llogat per l'arrendador i el pagament per l'arrendatari de la renda convinguda i quantitats degudes. Davant l'incompliment de l'obligació principal per l'arrendatari, la llei concedix a l'arrendador la possibilitat d'acudir a un judici sumari especial, el desnonament, en el qual se sol·licita la resolució del contracte d'arrendament i la recuperació de la cosa arrendada, en base a l'article 27.2 a) de la Llei d'Arrendaments Urbans vigent.  
En este cas, com no ha comparegut la part demandada a l'acte del judici malgrat estar citada en forma legal, amb l'advertiment que de no comparéixer per si mateix o per legítim apoderat es declararia el desnonament sense més citar-lo o oir-lo, i es procedix, conforme a l'article 440.3 de la Llei d'Enjudiciament Civil, dictar sentència immediatament i declarar que pertoca el desnonament.  
Segon. Acció de reclamació de rendes o quantitats degudes.  
També exercita l'actora acumuladament acció en reclamació de rendes o quantitats degudes produïdes derivades del contracte d'arrendament celebrat entre les parts, i es fonamenta la seua petició en l'obligació legal de l'arrendatari de satisfer a l'arrendador la renda convinguda i les quantitats degudes (art. 27 LAU abans referit).  
Respecte d'esta acció una valoració conjunta de la prova practicada de la qual procedix destacar la documental i la facultat concedida per l'article 304 de la Llei d'Enjudiciament Civil, permeten declarar provat que l'arrendatària hui demandada, endeuta a l'actora en concepte de rendes o quantitats degudes produïdes de l'arrendament que en esta resolució es resol la suma de 7.332,30 euros.  
Tercer. Costes  
Conforme al que establix l'article 394.1 de la Llei d'Enjudiciament Civil, en haver-se estimat la demanda que produïa el desnonament instat, es condemna a la part demandada al pagament de les costes processals.  
Dispositiva  
Estime la demanda formulada per Josefa Lina Salmerón Lázaro contra Pilar Juan Inisterra, rebel, i declare resolt el contracte d'arrendament que unix les parts, per falta de pagament de les rendes i quantitats degudes, condemnant a la demandada que una vegada siga ferma esta sentència deixe lliure, vacu i a disposició de l'actora l'habitatge situat al carrer de Sant Josep, 2, 3, de Xirivella, i se li comunica del llançament en cas contrari que tindrà lloc el 5 de febrer de 2009 a les 10.00 hores; que pague a l'actora en concepte de rendes i quantitats assimilades la suma de 7.332,30 euros i les altres que vencen fins al desallotjament, més els interessos legals; amb expressa condemna en costes a la part demandada.  
Contra esta, es pot interposar recurs d'apel·lació, a preparar en el termini de cinc dies des de la notificació d'esta, sent-ne requisit indispensable per a admetre a tràmit este, acreditar tindre satisfetes les rendes vençudes i les que d'acord amb el contracte haja de pagar avançades.  
Esta és la meua sentència, que jutge en esta instància que pronuncie, mane i firme».  
En atenció al desconeixement de l'actual domicili o residència de la part demandada, per provisió de 23 de desembre de 2008, el jutge, de conformitat amb el que disposa l'article 497, de la Llei 1/2000, d'Enjudiciament Civil, ha acordat la publicació d'este edicte en el butlletí oficial de la comunitat autònoma per a dur a efecte la diligència de notificació de la sentència número 196/2008, de data 23 de desembre de 2008.  
Mislata, 23 de desembre de 2008.- El secretari judicial: José Vicente García López.